armvectores/hy_wikipedia_2023 huggingface dataset:
Հանս Ռոսլինգ

Հանս Գյոստա Ռոսլինգ (շվեդերեն՝ Hans Gösta Rosling, հուլիսի 27, 1948, Ուպսալա, Շվեդիա - փետրվարի 7, 2017, Ուպսալա, Շվեդիա), շվեդ բժիշկ, ակադեմիկոս, Կառոլինսկա ինստիտուտի միջազգային առողջապահության հարցերով պրոֆեսոր, վիճակագրության մասնագետ և համաշխարհային ճանաչում ունեցող դասախոս։
1993 թվականին դարձավ «Բժիշկներ առանց սահմանների» միջազգային կազմակերպության Շվեդիայի մասնաճյուղի հիմնադիրներից մեկը։
Հանս Ռոսլինգը Գապմայնդեր հիմնադրամի համահիմնադիրներից մեկն է, որտեղ մշակվեց Տրենդալայզեր ծրագրային ապահովումը, որն օգտագործվում է վիճակագրական տեղեկատվության վիզուալացման և ինտերակտիվ գրաֆիկների օգնությամբ դրա պատկերման համար։


== Կենսագրություն ==
Հանս Ռոսլինգը ծնվել է Շվեդիայի Ուպսալա քաղաքում։ 1967-1974 թվականներին բժշկություն և վիճակագրություն է ուսումնասիրել Ուպսալայի համալսարանում, իսկ 1972 թվականին՝ հանրային առողջապահություն Հնդկաստանի հարավում՝ Բանգալորում գտնվող Սենթ Ջոնսի բժշկական քոլեջում։ 1976 թվականին Ռոսլինգը բժշկի արտոնագիր է ստանում և 1979-1981 թվականներին որպես բժիշկ աշխատում Մոզամբիկի հյուսիսում՝ Նակալա շրջանում։
1981 թվականի օգոստոսի 21-ին Ռոսլինգը հայտնաբերեց կոնզո (konzo) հիվանդության բռնկում, որն առաջացնում է լուծանք։ Նրա ուսումնասիրություններն այս ոլորտում պսակվեցին Ուպսալայի համալսարանում փիլիսոփայական գիտությունների դոկտորի աստիճանով (1986)։
Ռոսլինգն ուսումնասիրում էր տնտեսության, գյուղատնտեսության, աղքատության և առողջական վիճակի զարգացման մակարդակների միջև եղած փոխկապակցվածությունը։
1993 թվականին նա Շվեդիայում «Բժիշկներ առանց սահմանների» շարժման նախաձեռնողներից էր։
Ռոսլինգը համաշխարհային ճանաչում ձեռք բերեց 2006 թվականին TED-ում ունեցած դասախոսությունից հետո։ Նա դասախոսություններ էր կարդում միջազգային առողջապահության և զարգացման համաշխարհային միտումների մասին։ Իր դասախոսություններում Ռոսլինգը ձգտում էր ցրել աշխարհի երրորդ կարգի երկրներում այդ գործընթացների մասին գոյություն ունեցող առասպելները։ Անիմացիոն վիճակագրության օգնությամբ նա ցույց է տալիս, որ այդ երկրներում բարեկեցության զարգացման հետագծերը և առողջության բարելավումը նման է նրան, ինչ նախկինում եղել է տնտեսապես զարգացած երկրներում։ Որոշ երկրներ այժմ այդ ուղին անցնում են երկու անգամ արագ, քան օրինակ Արևմուտքն էր արել։ Ըստ Ռոսլինգի՝ աշխարհում նկատվում է նաև ծնելիության կրճատում և նրա հաշվարկներով բնակչության աճը կդադարի 2050 թվականին, երբ մոլորակի ընդհանուր բնակչությունը կդառնա մոտավորապես 11 միլիարդ, եթե, իհարկե, կլուծվի աղքատության խնդիրը, որը անմիջականորեն վերաբերվում է Երկրի ծայրահեղ աղքատ բնակչության 2 միլիոնին։


== Ընտանիք ==
Հայրը՝ Գյոստա Ռոսլինգն է (1917֊1995), մայրը՝ Բրիտա Ռոսլինգը (1921֊2005)։ Կինը՝ Ագնետա Ռոսլինգն (1948) է։ Ունի 3 երեխա (1974, 1975 և 1984)։


== Ծանոթագրություններ ==


== Արտաքին հղումներ ==
«Hans Gösta Rosling»։ TED.com։ Վերցված է 2016-06-08
Զաշչիտով

Զաշչիտով (ուկրաիներեն՝ Защитів), գյուղ Ուկրաինայի Վոլինի մարզի Լոկաչինի շրջանում։ Հիմնադրվել է 1583 թվականին։
2001 թվականի տվյալներով Զաշչիտով գյուղում բնակվում էր 104 մարդ։ Բնակավայրը զբաղեցնում է 0,333 կմ² տարածք։ Բնակչության խտությունը կազմում էր 312,31 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Պաղգետ

Պաղգետ, գետ Հայաստանի Լոռու մարզում, Ձորագետի ձախ օժանդակը։ Սկիզբ է առնում Ջավախքի լեռների արևելյան ստորոտներից և Կաթնառատ գյուղում միախառնվում մայր գետին։ Երկարությունը 11 կմ է։


== Ծանոթագրություններ ==
Շավարշ Հովհաննիսյան

Շավարշ Արամի Հովհաննիսյան, (Հովհաննես Շավարշ, փետրվարի 1, 1908(1908-02-01), Ալեքսանդրապոլ, Երևանի նահանգ, Կովկասի փոխարքայություն, Ռուսական կայսրություն - հունիսի 17, 1980(1980-06-17), Երևան, Հայկական ԽՍՀ, ԽՍՀՄ), հայ նկարիչ։ ՀԽՍՀ վաստակավոր նկարիչ (1961)։


== Կենսագրություն ==
Հովհաննես Շավարշը ծնվել է 1908 թվականին Ալեքսանդրապոլում։ Մասնագիտական կրթությունը ստացել է Լենինականի նկարչական ստուդիայում։ 1925-1928 թթ. սովորել է Երևանի գեղարվեստա-արդյունաբերական ուսումնարանում։ 1925 թվականից հանդես է եկել հանրապետական մամուլում և այլ հրատարակություններում, սկզբում՝ որպես զարդանկարիչ և ծաղրանկարիչ, ապա՝ նաև որպես պատկերազարդող։ Աշխատել է գրքի նկարազարդման, հաստոցային գրաֆիկայի, երգիծական պլակատի բնագավառներում։ Լավագույն աշխատանքներից են Ա. Լիսիցյանի «Աբու Հասանի մաշիկները» (1950), Հակոբ Պարոնյանի «Մեծապատիվ մուրացկաններ» (1950), Եղիշե Չարենցի «Խմբապետ Շավարշը» (1956) և «Երկիր Նաիրի» (1958) գրքերի նկարազարդումները, «Երիտասարդ բանվորի դիմանկարը» (1930), «Հոկտեմբերի դիրքերում» (1933) գրաֆիկական գործերը, «Ֆաշիստական գեներալի արկածները» (1944) պլակատը։ 1961 թվականին Երևանում բացվել է անհատական ցուցահանդես։


== Գրականություն ==
Շավարշ Արամի Հովհաննիսյան, Ալբոմ, «Հայաստան» հրատարակչություն, 1966
Արտակ Հովհաննիսյան

Արտակ Կառլենի Հովհաննիսյան (հունվարի 1, 1955(1955-01-01), Նոր Բայազետ, Հայկական ԽՍՀ, ԽՍՀՄ), հայ վիրաբույժ։ Բժշկական գիտությունների դոկտոր (1999), պրոֆեսոր (2001)։


== Կենսագրություն ==
Արտակ Հովհաննիսյանը ծնվել է 1955 թվականի հունվարի 1-ին, Կամո (այժմ՝ Գավառ) քաղաքում։ 1971 թվականին ավարտել է թիվ 4 միջնակարգ դպրոցը։ 1971-1977 թվականներին սովորել է Երևանի պետական բժշկական ինստիտուտի բուժական ֆակուլտետում։ 1983 թվականին ընդունվել է Մոսկվայի Ա. Վ. Վիշնևսկու անվան վիրաբուժության ինստիտուտի կլինիկական օրդինատուրան։ 1985-1988 թվականներին սովորել է Վիշնևսկու անվան վիրաբուժական ինստիտուտի ասպիրանտուրայում։ 1983-1988 թվականներին Մոսկվայի Ա. Վիշնևսկու անվան վիրաբուժության ինստիտուտում մասնագիտացել է կրծքավանդակի և միջնորմի օրգանների վիրաբուժության գծով։ 1989-1993 թվականներին տեղափոխվել է Երևան և աշխատել IV գլխավոր վարչությունում՝ որպես ընդհանուր վիրաբույժ։ 1989 թվականից աշխատում է ՀՀ առողջապահության նախարարության Ա. Միքայելյանի անվան վիրաբուժության ինստիտուտի կրծքավանդակի վիրաբուժության բաժանմունքում, միաժամանակ՝ Միջազգային կարմիր խաչի ֆեդերացիայի խորհրդատուն է։ 1999-2002 թվականներին եղել է «Էրեբունի» բժշկական կենտրոնի կրծքավանդակի վիրաբուժության բաժանմունքի ղեկավար, 2002-2011 թվականներին՝ Երևանի պետական բժշկական համալսարանի ռազմադաշտային վիրաբուժության ամբիոնի և ՀՀ ՊՆ կենտրոնական կլինիկայի զինվորական հոսպիտալի վիրաբուժության կլինիկայի ղեկավար։
Աշխատանքները վերաբերում են կրծքավանդակի օրգանների և միջնորմի հիվանդությունների, հետվիրահատական թարախային բարդությունների, պառկելախոցերի պլաստիկ վերականգնողական վիրաբուժության եղանակներով բուժման հարցերին։ Հեղինակ է գիտական աշխատանքների և գիտաուսումնական կինոնկարների։


== Անդամակցություն ==
Պլաստիկ-վերականգնողական և գեղագիտական վիրաբուժության եվրոպական ազգային ընկերակցությունների անդամ և հայկական մասնաճյուղի գլխավոր քարտուղար (1997)։
Հայաստանի վիրաբույժների ընկերության անդամ (1990)։
Վրաստանի ԳԱ Մ. Մուխաձեի անվան մեդալ (1997)։
«Հայաստանի վիրաբուժություն» արհեստավարժների միության մեծ խորհրդի անդամ (2001)։
Կրծքավանդակի վիրաբույժների եվրոպական ասոցիացիայի լիիրավ անդամ (2011)։


== Պարգևներ ==
Մարշալ Բաղրամյանի շքանշան (2011)։
Դրաստամատ Կանայանի անվան շքանշան (2011)։


== Ծանոթագրություններ ==
Գյունգյորեն

Գյունգյորեն (թուրքերեն՝ Güngören), շրջան Ստամբուլի մարզի եվրոպական հատվածում։ Մտնում է Ստամբուլ քաղաքի կազմի մեջ։


== Պատմություն ==
Հնում այստեղ եղել է հունաբնակ Վիդոս գյուղը։ Օսմանյան կայսրության ժամանակաշրջանում Գյունգյորենը եղել է Օսման II սուլթանի որսավայրը։
1936 թվականին հունական Վիդոս անվանումը վերանվանվել է թուրքական Գյունգյորենի։


== Արտաքին հղումներ ==
Շրջանի ղեկավարի պաշտոնական կայք էջ
Մունիցիպալիտետի պաշտոնական կայք էջ
Կազալնոչետո

Կազալնոչետո (իտալ.՝ Casalnoceto), կոմունա Իտալիայի Պիեմոնտ մարզի Ալեսանդրիա գավառում։
Բնակչությունը կազմում է՝ 907 մարդ (2008)։ Բնակչության խտությունը՝ 70 մարդ/կմ²։ Տարածքը կազմում է 13 կմ²։ Փոստային ինդեքս՝ 15052։ Հեռախոսային կոդ՝ 0131։


== Ժողովրդագրություն ==


== Կոմունայի վարչակազմ ==
Հեռախոս։ 0131 809172
Էլեկտրոնային փոստ։ demografici@comune.casalnoceto.al.it
Պաշտոնական կայք։ http://www.comune.casalnoceto.al.it/


== Արտաքին հղումներ ==
Վիճակագրության ազգային ինստիտուտ (իտալ.)
Վիճակագրության ազգային ինստիտուտ (իտալ.)
Վիճակագրության ազգային ինստիտուտ (անգլ.)


== Ծանոթագրություններ ==
Աբդուլմուսլիմ Մագոմաև

Մուսլիմ Մուհամեդ օղլու Մագոմաև (ադրբ.՝ Müslüm Məhəmməd oğlu Maqomayev, սեպտեմբերի 18, 1885, Գրոզնի - հուլիսի 28, 1937, Նալչիկ), ադրբեջանցի խորհրդային կոմպոզիտոր, դիրիժոր, երաժշտական-հասարակական գործիչ, Ադրբեջանական ԽՍՀ արվեստի վաստակավոր գործիչ (1935)։ Համարվում է ադրբեջանական երաժշտական թատրոնի ստեղծողներից։ ԽՍՀՄ ժողովրդական արտիստ Մուսլիմ Մագոմաևի պապն է։


== Կենսագրություն ==
1920-1930-ական թվականներին եղել է Ադրբեջանի լուսժողկոմատի արվեստի բաժնի վարիչ, Ախունդովի անվան օպերայի և բալետի թատրոնի տնօրեն, գլխավոր դիրիժոր։ Առաջիններից էր, որ զուգորդեց ադրբեջանական ժողովրդական երգարվեստը և եվրոպական երաժշտական ձևերը։ Հաջիբեկովի հետ կազմել և հրատարակել է ադրբեջանական ժողովրդական երգերի առաջին ժողովածուն (1927)։ Ստեղծագործություններից են՝ «Շահ Իսմայիլ» (1916, բեմադրվել է 1919, Բաքու), «Նարգիզ» (1935, Բաքու) օպերաները, սիմֆոնիկ երկեր՝ «Ադրբեջանի դաշտերում», «Ազատագրված ադրբեջանուհու պարը», ադրբեջանական ժողովրդական երգերի մշակումներ։


== Հիմնական ստեղծագործություններ ==


=== Օպերաներ ===
«Շահ Իսմաիլ» (1915-1919)
«Խորուզ Բեյ» (1929, ավարտված չէ)
«Նարգիզ» (1935)


=== Նվագախմբային ===
«Ադրբեջանի դաշտերում» (1934)
«Ազատված ադրբեջանուհու պարը» (1935)


== Ծանոթագրություններ ==


== Արտաքին հղումներ ==
Հոդվածը Մուսլիմա Մագոմաևայի (կրտսեր) կայքում
Մենդելեևո (այլ կիրառումներ)

Մենդելեևո, կարող է վերաբերել՝

Մենդելեևո - գյուղ Աբխազիայի Գագրայի շրջանում
Մենդելեևո - գյուղ Ռուսաստանի Պերմի երկրամասի Կարագայսկի շրջանի կազմում
Մենդելեևո - գյուղ Ուկրաինայի Ղրիմի Ինքնավար Հանրապետության Կրասնոգվարդեյսկի շրջանում
Լոբանովկա (այլ կիրառումներ)

Լոբանովկա, կարող է վերաբերել՝


== Ուկրաինայի բնակավայրեր ==
Լոբանովկա - ավան, Ուկրաինայի Դոնեցկի մարզի Շախտյորսկի քաղաքային խորհրդում
Լոբանովկա - գյուղ, Ուկրաինայի Խարկովի մարզի Դերգաչևի շրջանում
Լոբանովկա - գյուղ, Ուկրաինայի Խարկովի մարզի Վելիկոբուրլուկիի շրջանում


== Ռուսաստանի բնակավայրեր ==
Լոբանովկա - գյուղ Ռուսաստանի Մորդովիա հանրապետության Ելնիկովսկի շրջանի կազմում։
Լոբանովկա - գյուղ Ռուսաստանի Սմոլենսկի մարզի Խիսլավիչսկի շրջանի կազմում։
Բոսնիերեն Վիքիպեդիա

Բոսնիերեն Վիքիպեդիա (բոս․՝ Wikipedia na bosanskom jeziku), Վիքիպեդիա բազմալեզու և ազատ հանրագիտարանի բոսնիերեն տարբերակն է։


== Վիճակագրություն ==
Այսօր՝ 8 Ապրիլի 2023-ին Վիքիպեդիայի բոսնիերեն բաժինը ունի 91 713 հոդված։ Գրանցված են 150 870 մասնակից, նրանցից 157 կատարել են գոնե մեկ խմբագրում անցած 30 օրվա ընթացքում, իսկ 9 մասնակից ունեն ադմինիստրատորի կարգավիճակ։ Ընդհանուր խմբագրումների թիվը հատում է 3 482 964-ը։


== Արտաքին հղումներ ==
Բոսնիերեն Վիքիպեդիա
Լաուրո

Լաուրո  (իտալերեն՝ Lauro), կոմունա Իտալիայում, գտնվում է Կամպանիա մարզի Ավելինո գավառում։
Բնակչությունը կազմում է 3629 մարդ, բնակչության խտությունը կազմում է 327 մարդ/կմ²։ Զբաղեցնում է 11 կմ² մակերես։ Փոստային ինդեքս՝ 83023, հեռախոսային կոդ՝ 081։
Բնակավայրի հովանավորն է սուրբ Սեբաստիան։


== Ժողովրդագրություն ==
Բնակչության թվաքանակի փոփոխությունները


== Կոմունային վարչակազմ ==
Պաշտոնական կայք։ http://www.comune.lauro.av.it/


== Արտաքին հղումներ ==
Բնակավայրի պաշտոնական կայք(իտալ.)
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.


== Ծանոթագրություններ ==
Սուրբ Քառասնից Մանկաց եկեղեցի

Սրբոց Քառասնից Մանկանց Մայր Եկեղեցի (արաբ․՝ كنيسة الأربعين شهيدا‎‎)՝ հայկական եկեղեցի է Սիրիայի Հալեպ քաղաքում։ Կառուցվել է 15-րդ դարում։
Եկեղեցին մասամբ վնասվել է 2023 թվական երկրաշարժի հետևանքով (պատերի ճաք և քարաթափումներ)։


== Ծանոթագրություններ ==
Պոդոլի (գյուղ, Սերեդինա-Բուդայի շրջան)

Անվան այլ կիրառումների համար տե՛ս՝ ՊոդոլիՊոդոլի (ուկրաիներեն՝ Поділи), գյուղ Ուկրաինայի Սումիի մարզի Սերեդինա-Բուդայի շրջանում։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Խոդորով

Խոդորով (ուկրաիներեն՝ Ходорів), քաղաք Ուկրաինայի Լվովի մարզի Ժիդաչովի շրջանում, շրջանային նշանակության քաղաք։ Բնակավայրը նախկինում նաև անվանվել է Խոդորոստավ։ Հիմնադրվել է 1394 թվականին։
Չճշտված տվյալներով Խոդորով քաղաքում բնակվում էր 10 541 մարդ։ Բնակավայրը զբաղեցնում է 8,25 կմ²։


== Ծանոթագրություններ ==


== Արտաքին հղումներ ==
Պաշտոնական կայք (ուկր.)
Բնակավայրերի ամբողջական ցանկը Ուկրաինայի Գերագույն Ռադայի կայքում։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
Ուկրաինայի բնակավայրերի արբանյակային լուսանկարները։ (ուկր.)
Զինվորական գերեզմանատուն № 8 (Նովի Ժմիգրուդ)

Զինվորական գերեզմանատուն № 8 (Նովի Ժմիգրուդ) (լեհ.՝  Cmentarz wojenny nr 8 - Nowy Żmigród), զինվորական գերեզմանատուն, որը գտնվում է Նովի Ժմիգրուդ գյուղի մերձակայքում՝ Յասլենսկի մարզ՝ Անդրկարպատյան վոևոդությունում։ Գերեզմանը մաս է կազմում Արևմտագալիցիական զինվորական գերեզմանոցի, որը ստեղծվել է Առաջին համաշխարհային պատերազմի տարիներին։ Գերեզմանատանը հուղարկավորված են  Ավստրո-հունգարական, գերմանական և ռուսական բանակի ծառայողներ, ովքեր զոհվել են Առաջին համաշխարհային պատերազմի ժամանակ՝ 1914 թվականին և 1915 թվականի մայիսին։ Անդրկարպատյան վոևոդության պատմական հուշարձան։


== Պատմություն ==
Գերեզմանատունը կառուցվել է 1915 թվականին Ռազմական գերեզմանների վարչության Կ. և Կ. զինվորական պարետատան Կրակովի կողմից ավստրիացի ճարտարապետ Դուշան Յուրկովիչի  ծրագրով։ 1650 քառակուսի մետր տարածք ունեցող գերեզմանատանը գտնվում են 27 եղբայրական և 157 անհատական գերեզմաններ, որոնցում հուղարկավորված են 1 լեհ, 58 ավստրիացի, 5 գերմանացի, 149 ռուս զինվորներ Գրեմենչուգսկիի 32-րդ հետևակային զորքերից, Իզմաիլսկի 189-րդ հետևակային զորքերից, Օչակովսկիի 190-րդ հետևակային զորքերից և Ինսարսկի 196-րդ հետևակային զորքերից և 1 խաղաղ բնակիչ։
1991 թվականի հունվարի 6-ին գերեզմանատունը ընդգրկվել է Անդրկարպատյան վոևոդության պատմական հուշարձանների ցանկում (№ 293):


== Բնութագրում ==
Գերեզմանատունը ունի ուղղանկյան ձև և ցանկապատված է փայտե և քարե ցանկապատերով։ Գերեզմանատան կենտրոնում գտնվում է հուշարձան հինգ սյուների տեսքով, որոնք տեղադրված են պատվանդանի վրա։ Խոյակների վրա առկա են ծաղկե զարդաքանդակներ։
Գերեզմանատունը զբաղեցնում է առանձին տարածք ծխական գերեզմանատանը։ Գերեզմանատունը մյուսներից տարբերվում է մյուս Արևմտագալիցիական զինվորական գերեզմանոցներից նրանով, որ 149 զոհված ռուս զինվորների անուննից հայտնի են 50 անուն։
Բացի Առաջին համաշխարհային պատերազմի մասնակից զինծառայողներից, գերեզմանատանը հուղարկավորված են լեհ նորակոչիկներ, ովքեր զոհվել են 1920 թվական փետրվարի 11-ին Լեհ-խորհրդային և Մաիրա Սկոլուդի պատերազմների ժամանակ, 1945 թվականին գերմանացիների կողմից գնդակահարված։


== Գրականություն ==
Oktawian Duda: Cmentarze I wojny światowej w Galicji Zachodniej. Warszawa: Ośrodek Ochrony Zabytkowego Krajobrazu, 1995. ISBN 83-85548-33-5.


== Արտաքին հղումներ ==
Cmentarz wojenny nr 8 Archived 2016-03-05 at the Wayback Machine. (լեհ.)
Метрика кладбища (լեհ.)
Բերցո Ինֆերիորե

Բերցո Ինֆերիորե (իտալերեն՝ Berzo Inferiore) կոմունա Իտալիայում, Լոմբարդիա մարզի Բրեշիա գավառում։

Բնակչությունը ըստ 2008 թվականի տվյալների կազմում է 2206 մարդ, խտությունը՝ 105 մարդ/կմ²։ Զբաղեցնում է 21 կմ² տարածք։ Փոստային ինդեքս՝ 25040։ Հեռախոսային կոդ՝ 0364։


== Արտաքին հղումներ ==
Բնակավայրի գլխավոր կայք(իտալ.)


== Ծանոթագրություններ ==
Խուան Ֆոյտ

Խուան Մարկոս Ֆոյտ (անգլ.՝ Juan Marcos Foyth, հունվարի 12, 1998(1998-01-12), Լա Պլատա, Արգենտինա), արգենտինացի ֆուտբոլիստ, պաշտպան։ Հանդես է գալիս արգենտինական «Էստուդիանտես»-ի և Արգենտինայի երիտասարդական հավաքականի կազմում։


== Ակումբային կարիերա ==
Ֆոյտը «Էստուդիանտես» ֆուտբոլային ակումբի սան է։ 2016 թվականին ֆուտբոլիստը թիմի գլխավոր մարզչի կողմից հրավիրվել է հիմանական թիմ։
Իր դեբյուտը թիմի կազմում նշել է 2017 թվականի մարտի 19-ին՝ Արգենտինայի առաջնության շրջանակներում կայացած «Պատրոնատո»-ի դեմ խաղում։


== Միջազգային կարիերա ==
2017 թվականին Արգենտինայի երիտասարդական հավաքականի կազմում Ֆոյտը մասնակցել է Էկվադորում կայացած Հարավային Ամերիկայի երիտասարդական առաջնությանը։ Նա մասնակցել է Պերուի, Բոլիվիայի Կոլոմբիայի, Բրազիլիայի, Էկվադորի, Վենեսուելայի և Ուրուգվայի հավաքականների դեմ խաղերին։
Ֆոյտը մասնակցել է նաև Հարավային Կորեայում կայացած Աշխարհի երիտասարդական առաջնությանը։ Նա դաշտ է դուրս եկել Գվինեայի, Անգլիայի և Հարավային Կորեայի հավաքականների դեմ խաղերին։


== Ծանոթագրություններ ==


== Արտաքին հղումներ ==
Վիճակագրությունը soccerway.com կայքում
Էջը sports.ru կայքում
Կրուտայա Բալկա (ավան, Յասինովատսկի շրջան)

Անվան այլ կիրառումների համար տե՛ս՝ Կրուտայա ԲալկաԿրուտայա Բալկա (ուկրաիներեն՝ Крута Балка), ավան Ուկրաինայի Դոնեցկի մարզի Յասինովատսկի շրջանում։
2001 թվականի տվյալներով Կրուտայա Բալկա ավանում բնակվում էր 305 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
Ուկրաինայի բնակավայրերի արբանյակային լուսանկարները։ (ուկր.)
Պետրա Դուբրավա

Պետրա Դուբրավա (ռուս.՝ Петра́ Дубра́ва), քաղաքատիպ ավան Ռուսաստանի Սամարայի մարզի Վոլժսկի շրջանի կազմում։
Բնակչությունը 2010 թվականին գրանցված տվյալներով կազմում էր 6524 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Լինկոլն շրջան (Միսսուրի)

Անվան այլ կիրառումների համար տե՛ս՝ Լինկոլն շրջան (այլ կիրառումներ)Լինկոլն շրջան (անգլ.՝ Lincoln County), ԱՄՆ Միսսուրի նահանգի 114 վարչական միավորներից մեկը։ Ընդհանուր տարածությունը 1.632 կմ² է, բնակչությունը՝ 52.566 մարդ (2010 թ. տվյալներով)։ Շրջկենտրոնն է Թրոյ բնակավայրը։ Կազմավորվել է 1818 թ.։
Վերխնետոկինսկի (Շոլոխովսկի շրջան)

Վերխնետոկինսկի (ռուս.՝ Верхнетокинский), գյուղ Ռուսաստանի Ռոստովի մարզի Շոլոխովսկի շրջանում։ Մտնում է Բազկովսկի գյուղական համայնքի կազմի մեջ։
Դենիսովկա (Մատվեևո-Կուրգանսկի շրջան)

Անվան այլ կիրառումների համար տե՛ս՝ Դենիսովկա (այլ կիրառումներ)Դենիսովկա (ռուս.՝ Денисовка), գյուղ (խուտոր) Ռուսաստանի Դաշնության Ռոստովի մարզի Մատվեևո-Կուրգանսկի շրջանում։ Մտնում է Ռյաժենսկի գյուղական համայնքի կազմի մեջ։
Փալո Ալտո շրջան (Այովա)

Փալո Ալտո շրջան (անգլ.՝ Palo Alto County), ԱՄՆ Այովա նահանգի 99 վարչական միավորներից մեկը։ Ընդհանուր տարածությունը 1.461 կմ² է, բնակչությունը՝ 9.421 մարդ (2010 թ. տվյալներով)։ Շրջկենտրոնն է Էմետսբուրգ բնակավայրը։ Կազմավորվել է 1851 թ.։
Մաքսիմ Լոպես

Մաքսիմ Լոպես (ֆր.՝ Maxime Lopez, դեկտեմբերի 4, 1997(1997-12-04), Մարսել), ֆրանսիացի պրոֆեսիոնալ ֆուտբոլիստ։ Ներկայումս հանդես է գալիս Օլիմպիկ Մարսելի կազմում։ Խաղում է կենտրոնական կիսապաշտպանի դիրքում։


== Ակումբային կարիերա ==


=== Օլիմպիկ Մարսել ===
Լոպեսը Օլիմպիկ Մարսելի ակադեմիայի սան է։ Առաջին պայմանագիրը կնքեց 2014 թվականի հուլիսի 12-ին։ Իր պրոֆեսիոնալ դեբյուտը նշեց 2016 թվականի օգոստոսի 21-ին՝ փոխարինելով Բունա Սարին Գենգանի դեմ խաղում և 17 րոպե անց գոլային փոխանցում տալով Ֆլորիան Թովենին։ Առաջին հանդիպումը թիմի մեկնարկային կազմում անցկացրեց հոկտեմբերի 26-ին՝ Ֆրանսիայի լիգայի գավաթի Կլերմոն Ֆուտի դեմ խաղում։ Նոյեմբերի 20-ին՝ Կանի դեմ խաղում Լոպեսը 129 անգամ կպավ գնդակին՝ սահմանելով Մարսելի պատմության նոր ռեկորդ։ Իր առաջին գոլը պրոֆեսիոնալ կարիերայում խփեց դեկտեմբերի 10-ին՝ Դիժոնի դեմ խաղում։ Դեկտեմբերին Լոպեսը ճանաչվեց Լիգա 1-ի ամսվա լավագույն ֆուտբոլիստ իր ելույթների համար։ 2017 թվականի ապրիլի 30-ին ֆրանսիացին դուբլ ձևակերպեց Կանի դեմ խաղում։ Իր առաջին մրցաշրջանում նա անցկացրեց 35 հանդիպում՝ դառնալով 3 գոլի և 9 գոլային փոխանցման հեղինակ։
Առաջին հանդիպումը եվրոպական առաջնություններում Լոպեսը անցկացրեց 2017 թվականի հուլիսի 27-ին՝ Մարսելի մեկնարկային կազմում խաղադաշտ դուրս գալով Եվրոպայի Լիգայի երրորդ փուլի Օստենդեի դեմ խաղում և այս խաղում դառնալով գոլային փոխանցման հեղինակ։ Իր առաջին գոլը Եվրոպայի Լիգայում խփեց հոկտեմբերի 19-ին՝ խմբային փուլի Վիտորիա Գիմարայնշի դեմ խաղում։ 2018 թվականի մայիսի 16-ին ֆրանսիացին խաղադաշտ դուրս եկավ Եվրոպայի Լիգայի եզրափակչի Ատլետիկո Մադրիդի դեմ խաղում, սակայն այս խաղում Մարսելը պարտվեց 3-0 հաշվով։ 2017-18 մրցաշրջանում Լոպեսը անցկացրեց 45 հանդիպում բոլոր մրցաշարերում՝ դառնալով 1 գոլի և 6 գոլային փոխանցման հեղինակ։
2018 թվականի նոյեմբերի 25-ին Լոպեսը գոլային փոխանցում տվեց Ամյենի դեմ խաղում՝ օգնելով Մարսելին հաղթել 3-1 հաշվով։


== Միջազգային կարիերա ==
Լոպեսը ներկայացրել է Ֆրանսիան մինչև 20 և մինչև 21 տարեկանների երիտասարդական հավաքականներում։


== Կարիերայի վիճակագրություն ==


=== Ակումբային վիճակագրություն ===
2018 թվականի դեկտեմբերի 31-ի դրությամբ


== Նվաճումներ ==


=== Անհատական ===
Լիգա 1-ի ամսվա լավագույն ֆուտբոլիստ. դեկտեմբեր 2016


== Ծանոթագրություններ ==


== Արտաքին հղումներ ==
Լոպեսի պաշտոնական Ֆեյսբուքի էջը
Լոպեսի պաշտոնական Տվիտերի էջը
Լոպեսի պաշտոնական Ինստագրամի էջը
Լոպեսը transfermarkt-ում
Լոպեսը soccerbase.com-ում
Լոպեսը WhoScored.com կայքում
Լոպեսը Օլիմպիկ Մարսելի պաշտոնական կայքում Archived 2017-04-08 at the Wayback Machine.
Լոպեսը Լիգա 1-ի պաշտոնական կայքում Archived 2017-10-19 at the Wayback Machine.
Լոպեսը ՈՒԵՖԱ-ի պաշտոնական կայքում
Լոպեսը Ֆրանսիայի ֆուտբոլի ֆեդերացիայի կայքում Archived 2019-03-25 at the Wayback Machine.
Մայիսի 16

Մայիսի 16, տարվա 136-րդ (նահանջ տարիներին՝ 137-րդ) օրն է։

Տարվա ավարտին մնում է 229 օր։


== Դեպքեր ==
1152 - Հենրի II Պլանտագենետը ամուսնացավ Էլեանորա Ակվիտանուհու հետ։
1888 - Բեռլինում ցուցադրվեց առաջին ձայնապնակը։
1919 - հիմնադրվել է Երևանի պետական համալսարանը
1920 - Ժաննա դ'Արկը կաթոլիկ եկեղեցու կողմից դասվեց սրբերի շարքին։
1929 - տեղի ունեցավ Օսկարի 1-ին մրցանակաբաշխությունը։
1944 - ֆաշիստական գերմանական զորքերը գրավեց Վարշավան, ավարտելով այնտեղ բարձրացված ապստամբությունը, արդյունքում մահացավ մոտ 15 000 լեհ։
1960 - ԱՄՆ-ում տեղի ունեցավ առաջին լազերի ցուցադրումը։
2007 - Նիկոլա Սարկոզին դարձավ Ֆրանսիայի նախագահ։
2011 - Եվրատեսիլ 2011 երգի մրցույթում 221 միավորով հաղթեց Ադրբեջանը։


== Ծնունդներ ==
1905 - Հենրի Ֆոնդա, ամերիկացի դերասան, Օսկարի և Ոսկե Գլոբուսի դափնեկիր (մահ. 1982 թ.)։
1923 - Մերտոն Միլլեր, ամերիկացի ականավոր տնտեսագետ, Նոբելյան մրցանակի դափնեկիր՝ ֆինանսական էկոնոմիկայի տեսության վերաբերյալ աշխատությունների համար (1990)։
1931 - Վույադին Բոշկով,հարավսլավացի ֆուտբոլիստ, կիսապաշտպան և գլխավոր մարզիչ
1945 - Մասիմո Մորատտի, իտալական ամենախոշոր գործարարներից մեկը, Իտալական Ինտեր Միլան ակումբի սեփականատերը
1948 - Ռուզան Ասատրյան,հայ բանաստեղծուհի, հրապարակախոս, հասարակական գործիչ
1972 - Մխիթար Չիլինգարյան Արցախի պատերազմի մասնակից
1983 - Նենսի Աջրամ, լիբանանցի երգչուհի
1986 - Մեգան Ֆոքս, ամերիկյան դերասանուհի և մոդել
1990 - Թոմաս Սանգստեր,բրիտանացի դերասան, բաս կիթառահար
1885 - Գառնիկ Քալաշյան, հայ բանաստեղծ


== Մահեր ==
1703 - Շարլ Պերրո, ֆրանսիացի գրող, բազմաթիվ հանրաճանաչ հեքիաթների հեղինակ
1964 - Վահրամ Թերզիբաշյան, հայ թատերագետ, գրականագետ (ծ. 1899)։
1971 - Գրիգոր-Պետրոս Աղաջանյան, Հռոմի կաթոլիկ եկեղեցու հայազգի գործիչ, կուրիալ կարդինալ
1977 - Հատիկ Ազիզյան,հայ լրագրող, պատմաբան
1981 - Վիլյամ Սարոյան, գրող (ծ. 1908)
1982 - Էդմունդ Ուիլյամ Գոսսե, անգլիացի բանաստեղծ և գրականագետ
1987 - Ալեքսանդր Հակոբյան (քիմիկոս), հայ քիմիկոս, օրգանիկ
2007 - Գոհար Գասպարյան, հայ օպերային հռչակավոր երգչուհի, նրան անվանել են «հայկական սոխակ» (ծն. 1924 թ.)։


== Տոներ ==
Հայաստանում՝ Ուսանողների և երիտասարդների օր (ՀՀ կառավարության 2014-ի հունվարի 16-ի որոշման համաձայն)
Անույ (գետ)

Անույ (ռուս.՝ Ануй ), գետ Ալթայի Հանրապետությունում՝ Ալթայի երկրամասում, Օբ գետի ձախ վտակը։
Ակունքը գտնվում է Ալթայի Հանրապետության Ուստ-Կանսկի շրջանում։ Գետը հոսում է Ալթայի տարածքում, Սոլոնեշենսկի, Պետրոպավլովսկ, Բիստրիյ Իստոկ և Սմոլենսկ շրջաններում։ Գետի երկարությունը 327 կմ է, ավազանի տարածքը՝ 6930 կմ²։ Վերին հոսանքում 35 կմ հոսում է Ալթայի Հանրապետության սահմանում։
Հիմնական վտակներն են՝ Սիբիրկա (ձախ վտակ, երկարությունը՝ 34 կմ), Սլուդյանկա (ձախ վտակ 46 կմ), Սոլովիխա (աջ վտակ, 32 կմ), Կուդրիխա (ձախ, 32 կմ), Կամիշենկա (աջ, 67 կմ), Կարամա (277 կմ), Կարակոլ (294 կմ)։


== 2014թ.-ի մայիսի ջրհեղեղը ==
2014 թվականի մայիս ամսվա վերջին օրերին, երկարատև անձրևների հետևանքով, Ալթայի նախալեռնային շրջանների գետերում (Սոլոնեշիսկում, Չարիշսկում, Սոլտոնսկում, Կրասնոգորսկում) ջրերի կտրուկ աճ է գրանցվել։


== Հետաքրքիր փաստեր ==
Բրոքհաուզի և Եֆրոնի հանրագիտական բառարանում երկրորդ գետի անունը Կատուն է, որը այսօր չի օգտագործվում։
Անույի հովտում կան հնագիտական վայրեր, Դենիսովա քարանձավը և Կարամա ավտոկայանատեղին։


== Վտակներ ==
21 կմ- Կամիշենկա
38 կմ- գետ, որի անունը անհայտ է
60 կմ- Պրիտիչնայա
116 կմ- գետ, որի անունը անհայտ է
116 կմ- Կուդրիխա
134 կմ- Սոլովիխա
157 կմ- Սլուդյանկա
160 կմ- Տատարկա
178 կմ- Տալովկա
184 կմ- Վյատչիխա
189 կմ- Բերյոզովկա
203 կմ- Սիբիրկա
211 կմ- Յուրտինսկայա
228 կմ- Չերեմշանկա
236 կմ- Մեծ Ռեչկա
243 կմ- Սոլոնեշնայա
244 կմ- Յազևկա
255 կմ- Անհարթ Անույ
257 կմ- Դրեզգովիտնայա
273 կմ- Շեպետա
275 կմ- Ասկատի
277 կմ- Կարամա
291 կմ- Շինոկ
294 կմ- Կարակոլ
298 կմ- Չերգա
302 կմ- Մուտա
304 կմ- Տուրատա


== Հղումներ ==
«Ануй»։ Բրոքհաուզի և Եֆրոնի հանրագիտական բառարան: 86 հատոր (82 հատոր և 4 լրացուցիչ հատորներ)։ Սանկտ Պետերբուրգ։ 1890–1907 


== Ծանոթագրություններ ==
Նոյհարդենբերգ

Նոյհարդենբերգ (գերմ.՝ Neuhardenberg), կոմունա Գերմանիայում, Բրանդենբուրգի տարածքում։
Մտնում է Մերկիշ Օդեռլենդի շրջանի կազմի մեջ։ Գտնվում է Նոյհարդենբերգի ենթակայության տակ։ Բնակչությունը 2672 մարդ է (2010 թվականի դեկտեմբերի 31–ի տվյալներով)։ Զբաղեցնում է 77,94 կմ² տարածք։ Պաշտոնական կոդը՝ 12 0 64 340։
Կոմունան ստորաբաժանվում է 3 գյուղական շրջանների։


== Պատկերասրահ ==

		
		


== Ծանոթագրություններ ==


== Արտաքին հղումներ ==
Պաշտոնական էջ Archived 2022-02-15 at the Wayback Machine.
NCT խմբի սկավառակագրություն

NCT խմբի սկավառակագրություն, հարավկորեական NCT բոյ բենդի սկավառակագրությունը իր մեջ ներառում է ութ ստուդիական ալբոմ, երկու վերաթողակում, տասնչորս մինի ալբոմներ և 39 սինգլներ։ Ներկայացվում է ամբողջ NCT խմբի սկավառակագրությունը, ինչպես նաև NCT-ի չորս միավորների՝ NCT 127-ի, NCT Dream-ի և WayV-ի, թողարկումները։
Խումբը ստեղծվել է 2016 թվականին «S.M. Entertainment» ընկերության կողմից։ Խմբի անվանումը բացվում է որպես Neo Culture Technology։ Ընկերության հիմնադիր Լի Սու Մանը այն բացատրել է նրանով, որ ցանկացել է ցույց տալ, որ խմբում կարող են լինել անսահմանափակ թվով մասնակիցներ, ամբողջ աշխարհի տարբեր քաղաքներում կան միավորված սաբ խմբեր։
Առաջին միավորը՝ NCT U-ն առաջնաելույթ է ունեցել 2016 թվականի ապրիլին «The 7th Sense» և «Without You» սինգլներով։ Սեուլում հիմնադրված երկրորդ միավորը՝ NCT 127-ը առաջնաելույթ է ունեցել հուլիսին «NCT#127» մինի ալբոմով։ Երրորդ միավորը՝ NCT Dream-ը առաջնաելույթ է ունեցել օգոստոսին «Chewing Gum» սինգլով։ 2019 թվականի հունվարին առաջնաելույթ է ունեցել չինական WayV խումբը՝ «The Vision» սինգլային ալբոմով։
Որպես մի ամբողջ խումբ, 2018 թվականի մարտի 14-ին NCT խումբը թողարկել է իր առաջին «NCT 2018 Empathy» խոշոր թողարկումը, որին մասնակցել է NCT 2018 կոչվող տասնութ ընթացիկ մասնակիցներից բաղկացած խումբը, որը դարձել է ընդամենը մեկ տարվա համար նախատեսված առաջին նախագիծը և որին մասնակցել են NCT խմբի բոլոր ընթացիկ անդամները և միավորները։


== Ստուդիական ալբոմներ ==


=== Վերաթողարկումներ ===


=== Ալբոմի սինգլներ ===


=== Ժողովածուներ ===


=== Համերգային ալբոմներ ===


== Մինի ալբոմներ ==


== Սինգլներ ==


== Պրոմոսինգլներ ==


== Կալլաբորցիա ==


=== Որպես հրավիրված արտիստ ===


== Հիթ-շքերթներում հայտնված այլ սինգլներ ==


== Երաժշտական տեսահոլովակներ ==


=== Այլ տեսահոլովակներ ===


== Ծանոթագրություններ ==
Կարո Խաչատուրյան

Անվան այլ կիրառումների համար տե՛ս՝ Խաչատուրյան (այլ կիրառումներ)Կարո Էրանի Խաչատուրյան (հունվարի 7, 1909, գ. Ջրաշեն (Բասենի գավառում) - ), հայ ֆիզիկա-քիմիկոս։ Տեխնիկական գիտությունների դոկտոր (1957), պրոֆեսոր (1958), ՀԽՍՀ գիտության վաստակավոր գործիչ (1967)։


== Կենսագրություն ==
1935 թ. ավարտել է Մոսկվայի համալսարանի քիմիայի ֆակուլտետը։ 1939 թվականից դասախոսել է Կ. Ե. Վորոշիլովի անվան ռազմածովային ակադեմիայում, 1945 թ.՝ նշանակվել Ա. Ն. Կռիլովի անվան ակադեմիայի թերմոդինամիկայի և այրման տեսության ամբիոնի պետ։ 1960 թվականից Երևանի համալսարանի քիմիայի ֆակուլտետի տեսական քիմիայի ամբիոնի վարիչն է։ 1967-1977 թթ.՝ նույն համալսարանի գիտական գծով պրոռեկտոր։
Գիտական աշխատանքները վերաբերում են հեղուկների ու լուծույթների մակերևութային լարվածության թերմոդինամիկայի և հրթիռային շարժիչներում վառելանյութի այրման ու գազային պրոցեսների տեսության հարցերին։ Բրատիսլավայի (Չեխոսլովակիա) համալսարանի պատվավոր դոկտոր (1970), ԽՍՀՄ ԳԱ բարձր ջերմսատիճանային ջերմաֆիզիկայի խորհրդի անդամ (1974)։


== Երկեր ==
Տեսական քիմիա։ (Ընտիր գլուխներ). Ուսումնական ձեռնարկ, Կ. Ե. Խաչատուրյան, ԵՊՀ, Խաչատուրյան Կարո Էրանի, 1909-1993։
Տեսական քիմիայի հիմունքներ։ Խաչատուրյան Կարո Էրանի, Երևան, Երևանի համալսարանի հրատարակչություն, 1974։
Տեսական քիմիա։ Խաչատուրյան Կարո Էրանի, Երևան, Երևանի համալսարանի հրատարակչություն, 1991, 348 էջ։
Տեսական քիմիա (ընտիր գլուխներ)։ Խաչատուրյան Կարո Էրանի, Երևան, ԵՊՀ , 1991, 346 էջ։
Грустный дэнс

«Грустный дэнс», ուկրաինական Artik & Asti փոփ խմբի երգը՝ ռուս երգիչ Արտյոմ Կաչերի մասնակցությամբ։ Թողարկվել է 2019 թվականի փետրվարի 14-ին Warner Music Group լեյբլում։ Երգը ներառվել է խմբի 7 (Part 1) դեբյուտային մինի-ալբոմում։


== Երաժշտական տեսահոլովակ ==
2019 թվականի մարտի 29-ին թողարկվել է երգի երաժշտական տեսահոլովակը։ ТНТ Music ինտերնետային հրատարակությունը տեսահոլովակը տեղադրել է 2019 թվականի լավագույն տեսահոլովակների ցանկի 11-րդ հորիզոնականում։


== Հաջողություն ==
Թողարկումից հետո երաժշտական սինգլը մեծ ճանաչում է ձեռք բերել՝ հայտնվելով բազմաթիվ հիթ-շքերթներում։


=== Մրցանակներ և անվանակարգեր ===


=== Ամփոփիչ ցանկեր ===


== Հիթ-շքերթներ ==


=== Շաբաթական հիթ-շքերթներ ===


=== Ամսական հիթ-շքերթներ ===


=== Տարեկան հիթ-շքերթներ ===


== Ծանոթագրություններ ==
Կորոլի (խուտոր, Ֆրոլովսկի շրջան)

Կորոլի (ռուս.՝ Короли), խուտոր Ռուսաստանի Վոլգոգրադի մարզի Ֆրոլովսկի շրջանի կազմում։
Բնակչությունը վերջին գրանցված տվյալներով կազմում էր 40 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Օսովա (գյուղ, Եմելչևի շրջան)

Օսովա (ուկրաիներեն՝ Осова), գյուղ Ուկրաինայի Ժիտոմիրի մարզի Եմելչևի շրջանում։
2001 թվականի տվյալներով Օսովա գյուղում բնակվում էր 188 մարդ։ Բնակավայրը զբաղեցնում է 0,96 կմ² տարածք։ Բնակչության խտությունը կազմում էր 195,83 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Աստերոիդների ցանկ (94901-95000)

Աստերոիդների ցանկ (94801-94900)  • Աստերոիդների ցանկ  • Աստերոիդների ցանկ (95001-95100)
 Աստերոիդների ցանկ (94801-94900)  • Աստերոիդների ցանկ  • Աստերոիդների ցանկ (95001-95100)


== Աղբյուր ==
«Discovery Circumstances: Numbered Minor Planets (90001)-(95000)»։ www.minorplanetcenter.net
Վորոնցովո (գյուղ, Գագինսկի շրջան)

Անվան այլ կիրառումների համար տե՛ս՝ ՎորոնցովոՎորոնցովո (ռուս.՝ Воронцово), գյուղ Ռուսաստանի Նիժնի Նովգորոդի մարզի Գագինսկի շրջանի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Պետրա Պոլնիշովա

Պետրա Պոլնիշովա (սլովակերեն՝ Petra Polnišová, փետրվարի 24, 1976(1976-02-24), Բրատիսլավա, Սլովակիայի Սոցիալիստական Հանրապետություն, Չեխոսլովակիայի Սոցիալիստական Հանրապետություն), սլովակ դերասանուհի և սթենդ-ափ կոմիկ, OTO մրցանակի վեցակի դափնեկիր


== Պարգևներ ==


== Նշումներ ==
«Petra Polnišová -> Filmography»։ Czech-Slovak Film Database (Czech, Slovak)։ POMO Media Group։ csfd.cz։ Վերցված է հուլիսի 8, 2014 
Šmatláková, Renáta (ed.)։ «Petra Polnišová -> Awards -> Filmography»։ Slovak Film Database (English, Slovak)։ Slovak Film Institute։ sfd.sfu.sk։ Արխիվացված է օրիգինալից 2014-07-14-ին։ Վերցված է հուլիսի 8, 2014 


== Ծանոթագրություններ ==


== Արտաքին հղումներ ==
Կաղապար:Absolute OTO Award
Կաղապար:OTO Award for TV Female Actor
Զղարթա

Զղարթա (արաբ․՝ زغرتا‎‎‎‎), քաղաք Լիբանանի հյուսիս-արևմուտքում, Հյուսիսային մարզում։ Հանդիսանում է համանուն շրջանի վարչական կենտրոնը։


== Պատմություն ==
Հարթավայրը, որի վրա տեղակայված է քաղաքը, բնակեցված է եղել դեռևս նեոլիթի դարաշրջանում։ Այս մասին վկայում են Զղարթայի մերձակայքում հայտնաբերված առարկաները, որոնք վերաբերվում են Կարաունի մշակույթին։
2007 թվականին Երկրորդ լիբանանյան պատերազմի ընթացքում քաղաքում գտել են հազարավոր շիա փախստականների ապաստաններ, որոնք փախել էին երկրի հարավում բռնկված ընդհարումից։


== Աշխարհագրություն ==
Քաղաքը գտնվում է մարզի արևմտյան մասում, Տրիպոլիից մոտավորապես 5 կմ հարավ-արևելք, իսկ մայրաքաղաք Բեյրութից 65 կմ հյուսիս-հյուսիս-արևելք (NNE)։ Բարձրությունը ծովի մակարդակից կազմում է 129 մ։


== Բնակչություն ==
Ըստ 2013 թվականի մարդահամարի տվյալների քաղաքի բնակչությունը կազմում է 11 439։


== Տրանսպորտ ==
Մոտակա օդանավակայնը տեղակայված է Տրիպոլիում։ Այդտեղ գտնվում է Միջերկրական ծովափով անցնող երկաթուղու հերթական կայարանը։


== Հայտնի տեղաբնակներ ==
Սուլեյման Ֆրանժիե-Լիբանանի 10-րդ նախագահ
Ռենե Մուավադ-Լիբանանի 13-րդ նախագահ


== Ծանոթագրություններ ==


== Արտաքին հղումներ ==
Zgharta History Archived 2013-07-25 at the Wayback Machine.
http://www.zgharta.gov.lb Archived 2021-05-07 at the Wayback Machine.
Youssef Bey Karam Foundation Archived 2021-02-26 at the Wayback Machine.
http://www.zgharta-ehden.org/
http://www.horshehden.org/ Archived 2007-08-07 at the Wayback Machine.
http://douaihy.org/ Archived 2007-10-18 at the Wayback Machine.
http://www.caza-zgharta.com/ Archived 2013-05-28 at the Wayback Machine.
Ալկեֆ (Մոկսի գավառ)

Անվան այլ կիրառումների համար տե՛ս՝ Ալկեֆ (այլ կիրառումներ)Ալկեֆ, գյուղ Արևմտյան Հայաստանում, Վանի վիլայեթի Մոկսի գավառակում։ Գտնվում էր Մոկս գետի հովտում՝ ընդարձակ լեռնադաշտում։


== Պատմություն ==
Գյուղը թուրքերի կողմից հիմնահատակ ավերվել է առաջին համաշխարհային պատերազմի ժամանակ։


== Բնակչություն ==
XIX դարի վերջին ուներ 10 տուն հայ բնակիչ։


== Տնտեսություն ==
Բնակչության հիմնական զբաղմունքը անասնապահությունն ու երկրագործությունն էր։


== Պատմամշակութային կառույցներ ==
Ալկեֆն ուներ քարից ու կրից կառուցված եկեղեցի։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն


== Տես նաև ==
Վանի նահանգի հայաբնակ բնակավայրեր


== Ծանոթագրություններ ==
Թալնա ջուր

Թալնա Ջուր, գետակ Հյուսիսային Միջագետքում, Եդեսիայի շրջանում։ Հոսում է Եդեսիա քաղաքից հյուսիս։


== Ծանոթագրություններ ==
Վորվան (գյուղ, Պավլովսկի շրջան)

Վորվան (ռուս.՝ Ворвань), գյուղ Ռուսաստանի Նիժնի Նովգորոդի մարզի Պավլովսկի շրջանի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Զամբյուղախոտ

Զամբյուղախոտ (լատ.՝ Briza) , դողդողուն, շոնտև, դաշտավլուկազգիների (հացազգիներ) ընտանիքի բազմամյա կամ միամյա խոտաբույսերի ցեղ։


== Կենսաբանական նկարագիր ==
Ցողունը մերկ է, կանգուն, բարձրությունը ՝ 10-100 սմ։ Տերևները գծաձև են։ Ընդհանուր ծաղկաբույլը հուրան է, հասկիկները՝ խոշոր, բազմածաղիկ։ Ծաղկում է մայիս-հուլիսին։ Պտուղը հատիկ է։ Կերաբույս է։ Գեղազարդիչ է։


== Տեսակներ ==
Հայտնի է մոտ 10, ՀՀ-ում՝ 2 տեսակ՝ 

զամբյուղախոտ միջին (B.media)
զամբյուղախոտ բարձր (B.elatior)։


== Տարածում ==
Տարածված է Լոռու, Տավուշի, Կոտայքի, Գեղարքունիքի և Սյունիքի մարզերում։ Աճում է անտառների բացատներում, ենթալպյան մարգագետիններում՝ բավարար խոնավության պայմաններում։


== Գրականություն ==
Некрасова В. Л. Род 161. Трясунка — Briza // Флора СССР. В 30 т. / Гл. ред. акад. В. Л. Комаров; Ред. тома Р. Ю. Рожевиц и Б. К. Шишкин. — М.—Л.։ Изд-во АН СССР, 1934. — Т. II. — С. 354—357. — 778 + XXXIII с. — 5175 экз.
Forzza, R. C. & et al. 2010. 2010 Lista de espécies Flora do Brasil. http://floradobrasil.jbrj.gov.br/2010/ Archived 2010-05-26 at the Wayback Machine..
Idárraga-Piedrahita, A., R. D. C. Ortiz, R. Callejas Posada & M. Merello. (eds.) 2011. Fl. Antioquia։ Cat. 2։ 9–939. Universidad de Antioquia, Medellín.
Longhi-Wagner, H. M. 1987. Gramineae. Tribo Poeae, in Fl. Ilust. Rio Grande do Sul. Bol. Inst. Bioci. Univ. Fed. Rio Grande do Sul 41։ 1–191.
Longhi-Wagner, H. M., V. Bittich, M. d. G. L. Wanderley & G. J. Shepherd. 2001. Poaceae. Fl. Fanerogâm. Estado São Paulo 1։ i–xxv,.
Luteyn, J. L. 1999. Páramos, a checklist of plant diversity, geographical distribution, and botanical literature. Mem. New York Bot. Gard. 84։ viii–xv, 1–278.


== Արտաքին հղումներ ==
Трясунка в Энциклопедии декоративных садовых растений
Imágenes en Google
Աշխարհի վերջ (ֆիլմ, 2012)

Աշխարհի վերջ (իսպ.՝ Fin), 2012 թվականի իսպանական ֆիլմ, ռեժիսորը Խորխե Տորեգրոսին է։ Ֆիլմը ստեղծվել է Դավիիդ Մոնտեագուդոյի «Վերջ» վեպի հիման վրա։ Պրեմիերան տեղի է ունեցել Տորոնտոյի 37֊րդ միջազգային կինոփառատոնում։ Ֆիլմը ունի 16+ տարիքային սահմանափակում։
Կարգախոս ՝ «Ոչ ոք չի մնա»։


== Դիպաշար ==
Հին ընկերների մի խումբ հանգստյան օրերին հավաքվում են մի ամառանոցում, ավելի ուշ պարզվում է, որ իրենց հավաքել է «Մարգարե» մականունով շիզոֆրենիկ ընկերը, որը, սակայն, չի գալիս այդ հանդիպմանը։ Ընկերները երկար ժամանակ չէին տեսնվել, և թվում էր, որ ամեն ինչ նույն է մնացել։ Սակայն պարզվեց, որ անցյալը իրենց հանգիստ չէր տալու։
Ասուպի ընկելու վայրում տարօրինակ երևույթ է տեղի է ունենում, որը կտրում է արտաքին աշխարհի հետ կապը՝ հոսանքազրկվում է ամեն ինչ, արգելափակվում են ավտոմեքենաների դռները, ժամացույցները կանգ են առնում։ Աստղերը մարում են։ Ընկերները որոշում են առավոտյան հարևաններից պարզել, թե ինչ է կատարվում։ Առավոտյան պարզվում է, որ ընկերներից մեկը՝ Ռաֆան, անհետացել է՝ թողնելով բոլոր իրերը։ Հարևանները տանը չեն։ Ընկերները որոշում են հետ վերադառնալ քաղաք։ Քաղաք կարողանում են հասնել ընդամենը երեքը։ Նրանցից մեկը, տեսնելով, թե ինչպես է անհետանում աղջիկը, խելագարվում է և գնում առյուծի մոտ։ Առյուծից փրկվելու համար Եվան և Ֆելիքսը նստում են նավակը և անհետանում մառախուղում։


== Դերերում ==
Կլարա Լագո՝ Եվա
Միքել Ֆերնանդես՝ Սերխիո
Անտոնիո Գարիդո՝ Ռաֆա
Դանիել Գրաո՝ Ֆելիքս
Էուխենիո Միրա՝ Անխել
Բլանկա Ռոմերո՝ Կովա
Կարմեն Ռուիս՝ Կապա
Անրես Վելեկսո՝ Յուգո
Մարիբել Վերդու՝ Մարիբել


== Ծանոթագրություններ ==


== Արտաքին հղումներ ==
Պաշտոնական կայք Archived 2012-10-28 at the Wayback Machine.
Աթանյան

Աթանյան, հայկական ազգանուն։


== Ազգանունը կրողներ ==
Արմեն Վլադիմիրի Աթանյան (ծ. 1960), քանդակագործ, նկարիչ։
Վլադիմիր Գուրգենի Աթանյան (ծ. 1940), խեցեգործ, ձևավորող, նկարիչ։


== Ծանոթագրություններ ==
Տոյոտոմի Հիդեյոսի

Տոյոտոմի Հիդեյոսի (մարտի 17, 1537, Նակամուրա կու, Նագոյա, Ճապոնիա - սեպտեմբերի 18, 1598(1598-09-18), Fushimi Castle, Ֆուշիմի, Կիոտո, Ճապոնիա), ճապոնական իշխանապետ և կայսերական վարչապետ, ով ավարտեց Օդա Նոբունագայի կողմից սկսած Ճապոնիայի վերամիացումը։ Տոյոտոմին Օդա Նոբունագայի տեղակալներից մեկն էր և նրա վախճանից հետո գլխավորեց ճապոնական ազգային վերամիացման գործը, պայքարելով կենտրոնախույս ֆեոդալների դեմ և հանձն առնելով կայսեր Գերագույն մինիստրի պաշտոնը (1585 թվականի հուլիս)։ Տոյոտոմի Հիդեյոսիին հաջողվեց հաղթահարել արևելյան խոշոր կղզիներում իշխող ավատատերերին և միավորել Սիկոկու և Կյուսյու կղզիները կայսերական գերիշխանության տակ գտնվող արևվմտյան նահանգների հետ։ Նա մեծ դեր կատարեց երկրում ներքին խաղաղություն և համերաշխություն հաստատելու և պահպանելու գործում, ապառազմականացրեց կենտրոնախույս իշխանների հենակետերը, զարկ տվեց ճանապարհների կառուցմանը և բնական ռեսուրսների շահագործմանը։
Տոյոտոմիի արտաքին քաղաքականությունը բոլորովին խաղաղասեր չէր. նա նախատեսում էր Ճապոնիայի գերիշխանությունն ամբողջ Հեռավոր Արևելքում, այդ թվում՝ Կորեայում և Չինաստանում, և ռազմական միջոցների դիմեց՝ այդ նպատակներն իրականացնելու ուղղությամբ։ Բայց 1597 թվականին Կորեայի դեմ նախաձեռնված պատերազմում ճապոնական զորքերը պարտվեցին և մեկ տարի անց՝ Տոյոտոմիի մահից հետո, իշխանության եկավ Տոկուգավա Իեյասուն, որը սկիզբ դրեց Տոկուգավաների դինաստիային, և որի շնորհիվ Ճապոնիան վայելեց երեք դար տևող խաղաղության ժամանակաշրջան։


== Աղբյուրներ ==
Encyclopaedia Britannica, Micropaedia, 15-th edition, Vol. X, Page 77
Սոմերսետ շրջան (Մերիլենդ)

Անվան այլ կիրառումների համար տե՛ս՝ Սոմերսետ շրջան (այլ կիրառումներ)Սոմերսետ շրջան (անգլ.՝ Somerset County), ԱՄՆ Մերիլենդ նահանգի 24 վարչական միավորներից մեկը։ Ընդհանուր տարածությունը 1.582 կմ² է, բնակչությունը՝ 26.470 մարդ (2010 թ. տվյալներով)։ Շրջկենտրոնն է Փրինսիս Էնն բնակավայրը։ Կազմավորվել է 1666 թ.։
Ավետարան (4831)

Ավետարան (4831), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 4831 թվի տակ։ Ձեռագիրը գրվել է 1575 թվականին Մարտիրոս սարկավագ գրիչի կողմից Վանում։ Ծաղկող՝ Զաքարիա եպիսկոպոս, կազմողը՝ Փիլիսոփա աբեղա։ Ստացողը եղել է Գուլչիչաքը։ Գրված է թղթի վրա, որը ունի 26x18,5 չափս։ Ձեռագիրը կազմված է 284 թերթից։ Գրված է երկսյուն, բոլորգրով։ Ունի տերունական 15, ավետարանիչ 4, նկար ստացողի 1, խորան 10, կիսախորան և լուսանցազարդ մանրանկարներ։ Կազմը` կաշեպատ տախտակ դրոշմազարդ, յուղաներկ։ Աստառը՝ շագանակագույն մետաքս։ Հիշատակարաններ գրչի՝ 72ա, 281ա, ստացողի՝ 9բ,20բ, 142բ, 224բ, ծաղկողի՝ 94բ, հետագայի՝ պահպանակ 7 (1769 թվական)։


== Ծանոթագրություններ ==
(4086) Պոդալիրիուս

(4086) Պոդալիրիուս (անգլ.՝ Podalirius), աստերոիդ Յուպիտերի տրոյացիներից։ Հայտնաբերվել է 1985 թվականի նոյեմբերի 9-ին Լյուդմիլա Ժուրավլյովայի կողմից Նաուչնիում։
Միջին հեռավորությունը Արեգակից կազմում է 5,244527 ա. մ., առավելագույնը մոտենում է 4,6004 ա. մ. հեռավորության վրա և հեռանում 5,8886 ա. մ.։ Արեգակի շուրջ մեկ ամբողջական պտույտ է կատարում 4386,9 երկրային օրվա ընթացքում, իր ուղեծրով շարժվելով միջինում 0,082062 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 21,73° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(4086) Պոդալիրիուս աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Քրիստափոր Գևորգյան

Քրիստափոր Բաղդասարի Գևորգյան (1924, Քանաքեռ, Երևանի գավառ, Հայկական ԽՍՀ, ԱԽՖՍՀ, ԽՍՀՄ), հայ քանդակագործ։


== Կենսագրություն ==
Սովորել է Երևանի գեղարվեստի ուսումնարանում։ 1951 թվականին ավարտել է Սուրիկովի անվան գեղարվեստի ինստիտուտը, 1954 թվականին նույն ինստիտուտի ասպիրանտուրան՝ ստանալով արվեստագիտության թեկնածուի աստիճան։ 1951 թվականից մասնակցել է ցուցահանդեսների։


== Ստեղծագործություններ ==
Դիմաքանդակներ`

«Վ. Կարպինսկի»
«Ա. Տուպոլև»
«Ա. Արխանգելսկ»
«Ս. Խրիստիանով»Հուշարձաններ`

«Վլադիմիր Լենին»
«Ն. Դոբրոլյուբով»


== Մատենագրություն ==
Օժտված քանդակագործը, «Սովետական արվեստ», 1960, N 9


== Ծանոթագրություններ ==
Նորտ Կիլինգ

Նորտ Կիլինգ (անգլ.՝ North Keeling), անմարդաբնակ կորալյան օղակղզի Կոկոսյան կղզիների կազմի մեջ։


== Աշխարհագրություն ==
Կղզին գտնվում է Հորսբերգ կղզուց 25 կմ հյուսիս։ Կղզու մակերեսը կազմում է 1,2 կմ², իսկ բուստալճակինը՝ 0,5 կմ²։ Բացարձակ բարձրությունը ծովի մակերևույթից՝ 1 մ։ Օղակղզին գրեթե ամբողջությամբ ծածկում է բուստալճակը օվկիանոսից։ Օղակղզին, բուստալճակը և օվկիանոսի տարածքի 1,5 կմ–ը մտնում են Պուլա–Կիլինգ ազգային պարկի կազմի մեջ։
Կղզում ապրում են Gallirallus philippensis andrewsi էնդեմիկ ենթատեսակը, ինչպես նաև բազմաթիվ ծովային թռչուններ։ Ֆլորայում տարածված են կոկոսի արմավենիները։ Կղզու ծովային կյանքը շատ բազմազան է։


== Բնակչություն ==
Կղզին անմարդաբնակ է։ Ազգային պարկ այցելելու համար անհրաժեշտ է թույլտվություն։


== Պատկերասրահ ==

		


== Արտաքին հղումներ ==
Pulu Keeling National Park
Արիֆ Մելիքով

Արիֆ Ջահանգիր օղլի Մելիքով, (սեպտեմբերի 13, 1933(1933-09-13), Բաքու, ԱԽՖՍՀ, ԽՍՀՄ - մայիսի 9, 2019(2019-05-09), Բաքու, Ադրբեջան), ադրբեջանցի կոմպոզիտոր, Արվեստի Վաստակավոր Գործիչ, Ադրբեջանի Հանրապետության ժողովրդական արտիստ, պրոֆեսոր, ԽՍՀՄ ժողովրդական արտիստ, Պետական Մրցանակի Դափնեկիր, Ադրբեջանի ԳԱ ակադեմիկոս (2014)։


== Կենսագրություն ==
Արիֆ Մելիքով Ջահանգիրողլին ծնվել է 1933 թվականի սեպտեմբերի 13-ին Բաքու քաղաքում։ Կրթություն է ստացել Ասեֆ Զեյնալլու անվան երաժշտական Դպրոցում, իսկ հետո կոնսերվատորիայում, Կարա Կարաևի դասարանում։ Երաժշտական դպրոցն ավարտելուց հետո Շուշիում դասավանդել է։


== Ստեղծագործություններ ==
Արիֆ Մելիքով գրել է բալետ, օպերետ, սիմֆոնիա և այլն։ Երրորդ կուրսում սովորելիս ծանոթացել է Ադրբեջանի նշանավոր դիրիժորը Նիյազիի հետ։ Կարա Կարաևի խորհուրդով, Նազիմ Հիքմեթի պիեսի մոտիվների հիման վրա գրում է «Սիրո լեգենդ» բալետը։  Բալեդի առաջին բեմադրությունը տեղի է ունեցել 1961 թվականի մարտի 23-ին Լենինգրադի օպերայի և բալետի թանրոնում (Մարիինյան թատրոն)։ Որից հետո այս բալետը ցուցադրվել է աշխարհի 63 երկրների բեմահարթակներում։
«Տաջիկֆիլմ»ի արտադրությունը հանդիսացող «Ռուստամ և Զոհրաբ» ֆիլմի երաժշտությունը գրել է Արիֆ Մելիքովը։


== Կոչումներ ու պարգևներ ==
Ադրբեջանի Հանրապետության Արվեստի Վաստակավոր Գործիչ(1965)
«Պատվի նշան» օրդեն(1971)
Ադրբեջանի Հանրապետության ժողովրդական արտիստ(1978)
Պետական Մրցանակի Դափնեկիր(1986)
պրոֆեսոր(1986)
«Անկախության» օրդեն(1998)
Ադրբեջանի Գիտությունների ազգային ակադեմիայի անդամը(2001)
«Հեյդար Ալիև»ի օրդեն(2013)


== Հիմնական ստեղծագործություններ ==
«Սիրո լեգենդ» (բալետ)(1961)
«Ուժեղ, քան մահը» (1966)
«Ալի Բաբայի և քառասուն ավազակներ» (բալետ, Արիֆ Մելիքով)(1973)
«Երկու մարդ աշխարհում» (1969)


== Ծանոթագրություններ ==
Lovelyz

Lovelyz (կորեերեն՝ 러블리즈), հարավկորեական խումբ, որը բաղկացած է ութ անդամներից։ Աղջիկների Girls' Invasion ալբոմի պաշտոնական դեբյուտը տեղի է ունեցել 2014 թվականի նոյեմբերի 17-ին M! Countdown-ում։
Դեռևս 2012 թվականին ԶԼՄ-ն ակտիվ լուրեր է տարածում, որ Woollim Entertainment պատրաստում է գյորլ բենդի դեբյուտը, որին միանգամից կնքել էին «Infinite-ը՝ կիսաշրջազգեստներով»։ Վերջապես 2013 թվականի սկզբին լեյբլը հանդես եկավ հայտարարությամբ, որտեղ ասվում է, որ մինչև պաշտոնական դեբյուտը երկու մասնակիցները՝ գլխավոր վոկալիստները, կներկայացնեն անհատական երգեր։
2013 թվականի ապրիլի 24-ին դուրս եկավ «Delight» ալբոմի համանուն սինգլը և տեսահոկովակը, որը կատարում էր Yoo JiAe։ Տեսահոլովակում նկարահանվել է B1A4 խմբի ռեփեր Baro։ Թեթր, գարնանային երգը միանգամից գրավեց հեռուստադիտողների ուշադրությունը։ Նույն տարվա նոյեմբերին լեյբլը ներկայացրեց 2-րդ վոկալիստուհի Ջինին, որը թողարկեց «Gone» սինգլը և տեսահոլովակը։ Սակայն աղջիկը տեսահոլովակում չի նկարահանվել, գլխավոր դերերում նկարահանվել են Սիումինը՝ EXO խմբի մասնակիցներից մեկը և երիտասարդ դերասանուհի Kim YooJung-ը։
Առաջին անգամ ամբողջական կազմով աղջիկները հանդես են եկել KBS Gayo Daejun 2013 թվականին, ներկայանալով որպես պարող Infinite խմբի «Man in Love» երգի կատարման ժամանակ։
2014 թվականի նոյեմբերի 3-ին Woollim Entertainment հայտարարեց նոր Lovelyz խմբի դեբյուտի մասին՝ թողարկելով առաջին կարճ հոլովակը։ Դրանից անմիջապես հետո ցանցում սկսեցին տարածվել JiSoo-ի մասին տհաճ լուրեր։ Աղջկան մեղադրում էին նկրտումների մեջ, և շանտաժ էին անում անվայելուչ բովանդակությամբ նկարներով։ Բայց դրա ոչ մի ապացույց և հաստատում չեղավ։ Դրան հաջորդեցին Ջի Սուի դատական հետաքննությունը և երկարատև դեպրեսիան՝ խանգարելով նրա պաշպոնական դեբյուտը Lovelyz խմբի կազմում։
Նոյեմբերի 10-ին աղջիկները ներկայացրին «Good Night Like Yesterday» նախադեբյուտային երաժշտական հոլովակը, որտեղ նկարահանվել է Kim SungKyu-ը։ Խմբի դեբյուտային շոուքեյսը տեղի է ունեցել նոյեմբերի 12-ին։ Նոյեմբերի 17-ին տեղի ունեցավ Lovelyz-ի դեբյուտային ալբոմի ներկայացումը, որն ուներ «Girls' Invasion» անվանումը, գլխավոր երգը «Candy Jelly Love» էր։ Ալբոմում նաև ներառված էին մասնակիցների մենակատարումները։
2015 թվականի փետրվարի 11-ին Woollim Entertainment հայտարարեց, որ Ջի Սուն այլևս չի լինելու խմբում, քանի որ ոստիկանությունը դեռևս հետաքննում էր նրա գործը։ Մարտի 3-ին վերաթողարկվեց ալբոմը, որի գլխավոր երգն էր «Hi~»:
Ապրիլի 22-ին խումբը սկսեց արտասահմանյան գործունեությունը, ընդունելով մասնակցությունը «KCON 2015 Japan M!Countdown» միջոցառմանը, որին մասնակցեցին 15.000 մարդ։ Մայիսին Ջի Սուի գործի հետաքննությունը վերջապես ավարտվեց։ Մայիսի 8-ին երկու մարդ, որոնց անունները չի տրվում, ձերբակալվեցին։


== Անդամներ ==


== Ծանոթագրություններ ==


== Աղբյուրներ ==
Դորամա թիվի Archived 2016-11-08 at the Wayback Machine.
Աթըջա

Աթըջա, գյուղակ Արևելյան Հայաստանում, Երևանի նահանգի Սուրմալուի գավառում։ Գտնվում էր Մասիսից ուղիղ գծով 8 կմ հյուսիս։
XX դարի սկզբին ուներ 5 տուն քուրդ բնակիչ։ Բնակչությունն զբաղվում էր անասնապահությամբ։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն


== Տես նաև ==
Երևանի նահանգի հայաբնակ բնակավայրեր


== Ծանոթագրություններ ==
Վադ Յոլ

Վադ Յոլ (ռուս.՝ Вадь-Ёль), գետ Ռուսաստանում, հոսում է Կոմի Հանրապետությունով։ Գետաբերանը գտնվում է Մեծ Իրիմ գետի աջ ափին 5 կմ հեռավորության վրա։ Գետի երկարությունը կազմում է 11 կմ։


== Ջրագրության տվյալներ ==
Ռուսաստանի ջրային գրանցամատյանի տեղեկությունների համաձայն՝ գետը պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ Վիչեգդա գետն է Սիկտիվկար քաղաքից մինչև իր գետաբերան, գետի ենթավազանը՝ Վիչեգդա, գետի գետային ավազանը Հյուսիսային 
Դվինա։
Ըստ աշխարհագրական տեղեկատվական համակարգի՝ ջրային բաժնի տարածքում Ռուսաստանի Դաշնության պատրաստած դաշնային գործակալության ջրային ռեսուրսների՝

Ջրային օբյեկտի կոդը հանրային գրանցմամբ — 03020200112103000014213
Կոդը ըստ հիդրոլոգիական հետազոտության (ՌԴ) — 103001421
Ավազանի կոդը — 03.02.02.002
Ծավալի համարը ըստ ՌԴ-ի — 03
Թողարկումը ըստ ՌԴ-ի — 0


== Ծանոթագրություններ ==
Սաջուր

Սաջուր, (արաբ․՝ نهر الساجور‎‎), գետ Կիլիկիայում, Եփրատի աջակողմյան վտակը։ Հոսում է Այնթապ քաղաքից 15-20 կմ հարավ-արևելք։ Սկիզբ է սանում Սոֆի լեռան լանջերից, սկզբում հոսում 2 ճյուղով՝ իր մեջ առնելով Թողալ վտակը, ե մինչև Եփրատին հասնելը դաոնում նավարկելի։ Երկարուփյունը մոտ 75 կմ է։ Ոմանք սրան են նույնացնում Ասորեստանի թագավոր Աշուրնասիրպալ II-ի մի արձանագրությւսն մեջ հիշատակված Սաղուրա գետը։


== Ծանոթագրություններ ==